  Referat af bestyrelsesmøde den 5. Januar 2015
Tilstede: Bestyrelse:  Eske Brun, Ole Tørslev, Dennis Jakobsen, Sven Kongstad, Charlotte Palmus, Henrik Nydam, og Vibeke Røddik (Ref.) Suppleanter: Mayette Konerup  Afbud: Mads Holdgaard, 
Tak for et godt bestyrelsesmøde

Vi startede mødet i Sejlklubbens ny renoverede klubhus. Det var rigtig dejligt at se, flot lokale. Gode idéer omkring visuel dokumentation af klublivet, æresmedlemmer i ramme og årets medlem synlig – gode ting vi kan tage med og selv få implementereret i vores klubhus.

1. Godkendelse af referat fra sidste møde
Referat godkendt
2. Siden sidste
Juleturnering stor succes 22 deltagere Torben og Anne var vindere.

OTJ undersøger betingelser for at være med i FB&IF

EB rykker PH-BYG.
VR orienterede omkring samarbejde med badminton og bordtennis – går videre til næste møde at det er fint at badminton tager førertrøjen mht skolesamarbejde. Prøver ligeledes at få arrangeret en slagbolddag i Forum Faaborg.

3. Økonomi
Vi er solvente kassebeholdningen er på 180.000 i 14 mod 116 i 13. SK orienterede om, at det ser ud til at vi kommer ud med samme overskud som sidste år.
Det blev besluttet at vores mindste lån i kommunekredit bliver betalt ud.

Vi mangler at købe windbreaker til Sparekassen Fyn – EB skaffer logo – får tilbud fra Mads på produktion.
EB orienterede om at vi skal være OBS på at vi ikke i år har købt gavekort hos det Hvide Pakhus.

Juleindsamling med Sportmaster var ikke den store succes .

4. Baner
Vandingsanlæg er blevet lavet og fungerer fint igen.
Det blev besluttet at lægge fliser på siden af øl-skur og sætte tromlen der. Der bliver først bygget nyt skur når vi er længere med planerne omkring ombygning af klubhus, da vi ellers hurtigt kan bruge 10-20.000 på noget der ikke er optimalt.

5. Tennis
Det blev besluttet at stoppe juniortræningen og de få, der er tilmeldt får kontingent tilbage. SK skriver til dem.
VR sender mail omkring skumtennis til alle ikke kun vintertennis med at det er et gratis tilbud og at det stopper hvis ikke flere møder op. Det blev besluttet at se det an januar ud.

Det blev besluttet at tage kontakt til Per (der klatre) om han kunne være interesseret i at være tilknyttet klubben som træner med ansvar for at ligge linjen for hvordan der trænes i klubben for at sikre den røde tråd i træningen. Giorgio taler med Per.

6. Lysanlæg
Der er kommet tilbud på materialer OTJ taler med Kurt omkring hvor meget de vil sponsere. Det blev vendt hvordan rest finansieringen af lysanlægget skal ske hvis vi ikke kan få sponsormidler til det hele. 
Det blev besluttet at vente med endelig beslutning om dette – men flg. muligheder og tilskud blev vendt:

Værdisættelse af det frivillige arbejde

Den del af SB sponsorat der skal gå til udvikling af klub

Medlemsbidrag og klub kunne give det samme

Der var enighed om, at medlemsbidrag ikke må give en skævhed i klubben og at der er nogen, der har mere ret til anlæg end andre.

Der var desuden enighed om at der ikke skal laves særlig betaling for at bruge lysanlæg – det er et aktiv for hele klubben og få at tiltrække både nye medlemmer og turneringer.

7. Opstart planlægning af generalforsamling
Det blev besluttet at afholde generalforsamlingen den 26. Marts, kl. 19.00.Vi holder den i klubhuset hvis frost i Fodboldklubben.
VR skriver sæt kryds i kalenderen i Skummail.

Henning Aksglæde har sagt ja til at være dirigent.

VR og EB orienterede om at Eb ønsker at træde ud af bestyrelsen efter meget lang tro tjeneste! Mads stiller ikke op til genvalg. Det undersøges til næste møde hvem der er på valg – alle øvrige bestyrelsesmedlemmer ønsker at fortsætte.

Det blev vendt hvem, der skal have bane formandsopgaven og hvem der ønskes ind i bestyrelsen. Alle bedes til næste møde tænke over emner. 

8. Sponsorer – nytårshilsen 
VR skriver oplæg til tak for i år og invitere til sponsorarrangement den 9. Maj.
9 . Gennemgang af to-do liste og årsplan
Liste og årsplan er på næste bestyrelsesmøde. Vi skal alle læse udviklingsplanen til næste gang. 
10. Eventuelt
Det blev vendt hvordan vi får fat i nye medlemmer som er den allerstørste udfordring vi står overfor. Der kom flere forskellige idéer:

Tag en ven med og del kontingent det første år

Mentor ordning for nye medlemmer
Gøre det mere klart hvad vi tilbyder 

Fokus på træningen

Det blev besluttet ikke at gøre så meget mere ved turister, da indtjeningen er begrænset – der skal dog mere fokus på turister på hjemmesiden i sæsonen.

Der skal sørges for at Erik oprettes med et gratis medlemskab

Vi skal have kigget på hvem der skal tage over på Eskes mange opgaver i klubben – det må være når den nye bestyrelse har konstitueret sig selv. Det blev aftalt at vi kører som altid til generalforsamlingen. Vi skal være længere fremme i planlægningen ved generalforsamlingen, da den modsat tidligere bliver holdt sidst i marts.

Alle bedes tænke i emner til næste bestyrelsesmøde.

11. Næste møde
Næste møde blev aftalt til den 17. Februar, kl. 18.00 hos Vibeke.

